cyanic-selkie/wikianc huggingface dataset:
గోవింద్ పశు విహార్ జాతీయ ఉద్యానవనం
గోవింద్ పశు విహార్ జాతీయ ఉద్యానవనం ఉత్తరాఖండ్ రాష్ట్రంలోని ధారఖాది అనే ప్రాంతంలో ఉంది.
చరిత్ర
ఈ ఉద్యానవనం మార్చి 1, 1955 న స్థాపించబడింది. ఈ ఉద్యానవనం గర్హ్వాల్ హిమాలయాల ఎత్తైన ప్రదేశాలలో ఉంది. ఇది 958 చదరపు కి.మీ. వైశాల్యంలో విస్తరించి ఉంది.
జంతు, పక్షుల వివరాలు
ఈ ఉద్యానవనంలో సుమారు 15 జాతులకు పెద్ద క్షీరదాలు, 150 పైగా అనేకరకాల పక్షులు ఉన్నాయి. ఇందులో ఆసియాలో ఉండే నల్ల ఎలుగుబంట్లు, చిరుతపులులు, కస్తూరి జింక, భరాల్, హిమాలయ తహర్, సెరో, చిన్న క్షీరదాలలో భారతీయ క్రెస్టెడ్ పోర్కుపైన్, గోరల్, సివెట్, హెడ్జ్హాగ్, అడవి పందులు వంటి అనేక రకాల జంతువులు ఉన్నాయి.. ఈ ఉద్యానవనంలో భిన్న జాతులకు చెందిన పక్షులు ఉన్నాయి అందులో బంగారు ఈగిల్, స్టెప్పీ ఈగిల్, బ్లాక్ ఈగిల్, స్నోకాక్, మోనాల్ ఫెసాంట్, చీర్ ఫెసాంట్, వెస్ట్రన్ ట్రాగోపాన్ వంటి అంతరించిపోతున్న అనేక జాతులకు ఆవాసంగా ఉంది.
వృక్ష సంపద వివరాలు
ఈ ఉద్యానవనంలో పశ్చిమ హిమాలయ బ్రాడ్‌లీఫ్ అడవులు, సబ్‌పాల్పైన్ కోనిఫెర్ అడవులు, ఆల్పైన్ పొద, పచ్చికభూములు వంటివి ఉన్నాయి. ఈ ఉద్యానవనం దిగువ భాగాలలో ఉన్న చెట్లలో చిర్ పైన్, దేవదారు, ఓక్, సుమారు 2600 మీటర్ల ఎత్తులో ఉండే ఆకురాల్చే జాతులకు చెందిన చెట్లు ఉన్నాయి.
మరిన్ని విశేషాలు
ఈ ఉద్యానవనం సముద్ర మట్టానికి 1,400 నుండి 6,323 మీటర్ల ఎత్తులో ఉంది. ఇందులో హర్ కి డూన్ లోయ ఉంది. దీనిపై సందర్శకులు ట్రెక్కింగ్ చేస్తారు. ఇదేకాక రూయిన్సియారా అనే ఎత్తైన సరస్సు ఉంది.
వేజండ్ల సాంబశివరావు
వేజండ్ల సాంబశివరావు ప్రముఖ రంగస్థల నటులు.
జననం
సాంబశివరావు 1926, మే 15 న గుంటూరు జిల్లా, అమృతలూరు మండలంలోని మోపర్రు గ్రామంలో జన్మించారు.
రంగస్థల ప్రస్థానం
సాంబశివరావుని వంకమామిడి రాజయ్య (ఉపాధ్యాయులు) నాటకరంగంలోకి తీసుకువచ్చారు. మల్లాది సూర్యనారాయణ శాస్త్రి, అబ్బూరి వరప్రసాదరావు, సి. రామమోహనరావు, చుండూరు మధుసూదనరావు, కొండ శేషగిరిరావు, దీవి శ్రీమన్నారాయణాచార్యులు, బొమ్మరాజు లక్ష్మీనారాయణ, వి.వి. అప్పలాచార్యులు, తాడిగడప సుబ్రహ్మణ్యశాస్త్రి మొదలైన నటులతో నటించారు.
వై. సుబ్బారావు, ముద్దా భాస్కరరావు, టి. పాపారావు, ఆంజనేయశర్మ, ఈవూరి సుబ్బారావు వంటి నటులు సాంబశివరావు దగ్గర నటనలో శిక్షణ పొందారు.
సన్మానాలు
శ్రీ శ్రీనివాస నాట్యమండలి (రేపల్లె), శ్రీ విశ్వవిరాట్ కళాసమితి (చెరుకుపల్లి) వారిచే సన్మానాలు అందుకున్నారు.
మూలాలు
వర్గం:తెలుగు రంగస్థల కళాకారులు వర్గం:తెలుగు రంగస్థల నటులు వర్గం:1926 జననాలు వర్గం:గుంటూరు జిల్లా రంగస్థల నటులు
బుచ్చెయ్యపేట మండలం
బుచ్చెయ్యపేట మండలం, ఆంధ్రప్రదేశ్ రాష్ట్రములోని అనకాపల్లి జిల్లాకు చెందిన ఒక మండలం. బుచ్చెయ్యపేట ఈ మండలానికి కేంద్రం.
మండల గణాంకాలు
2011 భారత జనాభా లెక్కలు ప్రకారం మండల జనాభా మొత్తం 66,214 మంది ఉండగా, అందులో పురుషులు 32,896 మంది కాగా,  స్త్రీలు 33,318 మంది ఉన్నారు.
దేశపాత్రునిపాలెం
దేశపాత్రునిపాలెం, ఆంధ్రప్రదేశ్ రాష్ట్రం విశాఖపట్నం నగరంలోని ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలన పరిధిలోకి వచ్చే ఈ ప్రాంతం విశాఖపట్నం ఉక్కు కర్మాగారంకు అతి సమీపంలో ఉంది. ఆహ్లాదకరమైన నివాస కాలనీగా ఉన్న ఈ ప్రాంతం నుండి గాజువాకకు కలుపబడి ఉంది. ఇక్కడ రియల్ ఎస్టేట్ వ్యాపారానికి అనుకూలంగా ఉంటుంది.
భౌగోళికం
ఇది 17.63884°N, 83.12427°W ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
సమీప ప్రాంతాలు
ఇక్కడికి సమీపంలో గొర్లెవానిపాలెం, స్నేహపురి కాలనీ, స్టీల్ ప్లాంట్ టౌన్ షిప్, స్టీల్ ప్లాంట్ కాలనీ, సింహాద్రి ఎన్క్లేవ్, చింతలపాలెం, దెందేరు, సంతపాలెం, రెల్లి, తుమ్మికపల్లి మొదలైన ప్రాంతాలు ఉన్నాయి. దేశపాత్రునిపాలెం చుట్టూ దక్షిణాన పెందుర్తి మండలం, తూర్పు వైపు ఆనందపురం మండలం, ఉత్తరం వైపు లక్కవరపుకోట మండలం, పశ్చిమాన కె. కోటపాడు మండలం ఉన్నాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో దేశపాత్రునిపాలెం మీదుగా ఆర్టీసీ కాంప్లెక్స్, స్టీల్‌ప్లాంట్ సెక్టార్, మద్దిలపాలెం, రాంబిల్లి, వాడ చీపురుపల్లి, కలెక్టర్ కార్యాలయం, దోసూరు మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో దువ్వాడ రైల్వే స్టేషను, తాడి రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
తెలంగాణ అధికారిక చిహ్నం
రాజముద్రలో భావం
తెలంగాణ సర్కారు కోసం రూపొందించిన లోగోలో దేశభక్తి, సంస్కతి, సంప్రదాయాలు, చరిత్రతో పాటు మానవ మనుగడ వంటి అనేక అంశాలు మిళితమయ్యాయి. అందరూ కోరుకునే బంగారు తెలంగాణను గుర్తుచేసేందుకు బంగారు వర్ణంతో వలయం. నాలుగు సింహాల చిహ్నం, అశోకుడి విజయచక్రంతో పాటు అందమైన ఔటర్ లైన్లు కనిపిస్తాయి.
ఏలె లక్ష్మణ్ అభిప్రాయాలు
తెలంగాణ రాష్ట్ర చిహ్నం రూపొందించిన ఈయన తన లోగో రూఫొందించడానికి గల కారణాలను వివరించారు. బంగారు తెలంగాణ సాధించినందుకు గుర్తుగా బంగారు వలయాన్ని వేశారు. కాకతీయుల వైభవానికి చిహ్నంగా తోరణాన్ని వేసి పాడిపంటలు పండాలని అభిలషించారు. అలాగే హైదరాబాద్‌లో ప్లేగు వ్యాధి సోకి వందలాది మంది చనిపోయినప్పుడు జీవితాలను గుర్తుచేస్తూ నిర్మించిన చార్మినార్‌ను జోడించారు. ప్రతి మనిషి సుఖశాంతులు, ఆయురారోగ్యాలతో జీవించాలన్నదే తన అభిమతంగా వివరించారు. లోగోలో పచ్చని రంగు డామినేట్ చేస్తుంది. అది శాంతికి గుర్తుగా భావిస్తాం. తెలంగాణ కూడా ఎల్లప్పుడూ శాంతితో వర్ధిల్లాలి. రెండు రంగులతోనే రాజముద్రను పూర్తి చేశారాయన.
మూలాలు
వర్గం:తెలంగాణ రాష్ట్ర చిహ్నాలు వర్గం:తెలంగాణ
పుణ్యభూమీ కళ్ళు తెరు
పుణ్యభూమీ కళ్ళు తెరు లేదా హేంగ్ మీ క్విక్ అన్నది బీనాదేవి రాసిన తెలుగు నవల. భాగవతుల నర్సింగరావు, బి.టి.సుందరమ్మ దంపతులు కలసి రచనలు ప్రారంభించి తమ పేర్లను కలిపి బీనాదేవి అని కలంపేరు పెట్టుకున్నారు. వారు రాసిన నవలల్లో అత్యంత ప్రాచుర్యం పొందిన ఈ నవల తెలుగు సాహిత్యంలో కూడా ముఖ్యమైన నవలల్లో ఒకటిగా నిలిచింది.
రచనా నేపథ్యం
ఈ నవలను బీనాదేవి రచించగా 1969-70 మధ్యకాలంలో ఆంధ్రజ్యోతిలో హేంగ్ మీ క్విక్ అన్న పేరుతో నవల సీరియల్ గా ప్రచురితమైంది. సీరియల్ గా ప్రచురితమౌతున్నప్పుడు నవల సంచలనం కలిగించింది. సీరియల్ పూర్తయ్యాకా దీన్ని పుస్తకరూపంలోకి తీసుకువచ్చినపుడు పుణ్యభూమీ కళ్ళు తెరు అన్న పేరు పెట్టారు. నవల నేపథ్యం 1960 దశకం నాటి కళింగాంధ్ర ప్రాంతం, మొదట కళింగాంధ్ర ప్రాంతంలోని ఓ పల్లెటూరులో ప్రారంభమై, విశాఖపట్టణంలో ముగుస్తుంది.
ఇతివృత్తం
కళింగాంధ్రంలోని ఓ పల్లెటూళ్ళో మహాలక్ష్మమ్మకి రాజమ్మ పుడుతుంది. రెండో ఏటనే మేనత్త కొడుకు సింహాచలానికి రాజమ్మనిచ్చి పెళ్ళిచేయాలని అనుకుంటారు, చిన్నతనంలోనే చేస్తారు. సింహాచలం, రాజమ్మలు ఓ వయసుకు వచ్చాకా కాపురానికి పంపేస్తారు. రాజమ్మ పేదవేషం వేసుకున్న యువరాణిలా ఉంటుంది. ఆమె చాలా ఆరోగ్యకరంగా, అందంగా ఉంటుంది. ఐతే అందుకు భిన్నంగా సింహాచలం బక్కగా, డబుల్ టైఫాయిడ్ వచ్చి కోలుకుంటున్న నక్కలా ఉంటాడు. వాళ్ళకి ఓ అరెకరం పొలం ఉంటుంది. సింహాచలానికి ఆరుగాలం కష్టపడి, కాస్తో కూస్తో పండించినా చివరికి మనకేమీ మిగలదన్న చేదునిజం మొదటి నుంచీ తెలుసు.
సింహాచలం కుటుంబంలో భార్య, ముసలి తల్లి, కొడుకు ఉంటారు. హఠాత్తుగా సింహాచలం తల్లికి పక్షవాతం వస్తుంది, ఆమెకు వైద్యం చేయించేందుకు తగ్గ డబ్బు అతని వద్ద ఉండదు. చెరుకు తోట వెయ్యడానికైతే అప్పుపెట్టే షావుకారు, తల్లికి వైద్యం చేయించడానికంటే అప్పివ్వడు. ఇక వేరే దారి లేక గవర్రాజు మావ దగ్గరికి వెళ్తాడు. గవర్రాజు సాధారణ స్థాయి నుంచి మొదలై మున్సిపల్ కాంట్రాక్టరుగా పదెకరాల పొలం, అంటుమామిడితోట, డాబా ఇల్లు, పట్నంలో చదువుతున్న కొడుకు, జీవితంలో ఇంకా ఎదుగుతానన్న నమ్మకం సంపాదించుకునేందుకు చేయని పాపం, అన్యాయం లేదు.
గవర్రాజు షావుకారుతో మాట్లాడి సింహాచలానికి అయిదొందలు అప్పు ఇప్పిస్తూ ఓ ప్రోనోటు, బండి ప్రశస్తమైన బెల్లాన్ని షావుకారు కొట్టుకే తోలుతానన్న షరుతుతో అగ్రిమెంటూ రాయించాడు. సింహాచలం తల్లిని పట్నంలోని ఆసుపత్రికి తీసుకుపోవడానికి సాయం కూడా పడ్డాడు. అమాయకుడైన సింహాచలం నుంచి గవర్రాజు ఇప్పుడూ, అప్పుడు డబ్బు బాగానే లాగాడు. చివరకు డబ్బంతా ఖర్చైపోయి తల్లి మరణించింది. మరణించిన తల్లిని పట్నంలోనే దహనం చేసి, డబ్బు మొత్తం వదిలించుకుని ఊరు తిరిగొచ్చాడు సింహాచలం. ఇప్పుడతనికి తల్లి పోయి, షావుకారు అప్పు మాత్రం మిగిలింది.
తల్లి అనారోగ్యానికి, చెరుకుపంట పెట్టుబడికీ షావుకారు ఇచ్చిన బాకీ అసలు, వడ్డీతో కట్టాలి. ఈ పరిస్థితుల్లో తాను రాసిచ్చిన అగ్రిమెంట్ ప్రకారం షావుకారుకు అమ్మకుండా వేరే వాళ్ళకి బెల్లం అమ్ముకున్నాడు సింహాచలం. తన బాకీదారు తన ద్వారా బెల్లం అమ్మాలి. కొన్నవాడి దగ్గర కమిషన్, అమ్మిన రైతు దగ్గర కన్యకాపరమేశ్వరి ధర్మం, వర్తక సంఘానికి చందా, తన గుమాస్తాలకు, కళాసీలకు రుసుం వంటివన్నీ కట్టుకునేది ఉండగా, తాత అప్పు, తండ్రి అప్పు తీర్చకుండా తాను వేరేగా అప్పుచేసి మూడు అప్పులూ అలా ఉండనిచ్చి తన ముందే వేరొకడికి అమ్ముకోవడం చిరచిరలాడించింది షావుకారును.
మూలాలు
వర్గం:తెలుగు నవలలు
మెలెనా
మెలెనా (Melena) లేదా మెలీనా అనేది జీర్ణాశయాంతర వ్యాధి. ఈ వ్యాధి లక్షణం - మలం ముదురు నలుపు, తారు రంగులో ఉంటుంది. కారణం దీనిలో ఎగువ జీర్ణశయాంతర రక్తస్రావం కలిగి ఉంటుంది. రక్తంలో హిమోగ్లోబిన్ జీర్ణ ఎంజైమ్‌లు, ప్రేగు బాక్టీరియా సూక్ష్మజీవులు ద్వారా మార్పు చెందుతున్న కారణంగా మలం నలుపు రంగు, అధిక వాసన కలిగి ఉంటుంది.
మెలెనా పదం 19వ శతాబ్దం ప్రారంభం నాటిది. దీనికి మూలం ఆధునిక లాటిన్, గ్రీకు నుంచి తీసుకోబడింది. మెలెనా అంటే నలుపు. .
కారణాలు
మెలెనా లేదా ఎగువ జీర్ణశయాంతర రక్తస్రావానికి అన్నవాహిక, కడుపు, చిన్న ప్రేగులను ప్రభావితం చేసే ప్రాణాంతక కణితులు (malignant tumors), థ్రోంబోసైటోపెనియా, హీమోఫిలియా వంటి రక్తస్రావ రక్త వ్యాధులు, పొట్టలో పుండ్లు, కడుపు క్యాన్సర్, అన్నవాహిక వేరిసెస్ (esophageal varices), మెకెల్ డైవర్టికులం (Meckel's diverticulum), మాల్లోరీ-వైస్ సిండ్రోమ్ (Mallory-Weiss syndrome) వంటివి కారణాలు.
ఇనుము మాత్రలు, పెప్టో-బిస్మోల్, మాలోక్స్, సీసం వంటి ఔషధ పదార్ధాలు సేవించడం, ముక్కు నుండి రక్తం కారిన (ఎపిస్టాక్సిస్) ఫలితంగా మింగబడిన రక్తం, ఇంకా బ్లాక్ పుడ్డింగ్ (బ్లడ్ సాసేజ్) వంటి ఆహారాలలో తీసుకున్న రక్తం లేదా సాంప్రదాయ ఆఫ్రికన్ మాసాయి (ఇందులో పశువుల రక్తం ఆహారంలో ఉపయోగిస్తారు) ఆహారం తీసుకోవడం వలన కృత్రిమమైన మెలెనా లక్షణాలు కనిపిస్తాయి.
మెలెనా వ్యాధి లో గణనీయమైన రక్తస్రావం జరుగుతుంది కాబట్టి వైద్యపరంగా అత్యవసర పరిస్థితిగా పరిగణించబడుతుంది. ఈ ప్రాణాంతక పరిస్థితిని నివారించడానికి, ముఖ్యంగా దీనికి కారణాలను కనుక్కోవడం, అత్యవసరంగా చికిత్స ప్రారంభించడము అవసరం.
అరుదుగా నవజాత శిశువులలో తల్లి రక్తాన్ని మింగడం వలన ప్రసవించిన 2/3 రోజుల తర్వాత మెలెనా పరిస్థితి కనిపించవచ్చు.
వ్యాధి నిర్ధారణ
అధిక రక్తస్రావంతో వ్యాధి తీవ్రతరమైనప్పుడు, రోగులకు రక్తహీనత లేదా తక్కువ రక్తపోటు కలుగవచ్చు. మెలెనా కాకుండా కూడా, చాలా మంది రోగులు ఇలాంటి కొన్ని లక్షణాలు కలిగి ఉండవచ్చు. అందువలన మెలెనా ఉన్న సందర్భాల్లో, స్పష్టమైన కారణాలు తెలుసుకోవడము కోసం రక్తస్రావ మూలాన్ని నిర్ధారించడానికి సాధారణంగా ఎగువ ఎండోస్కోపీ (upper endoscopy) ని సిఫార్సు చేస్తారు.
దిగువ జీర్ణశయాంతర రక్తస్రావం సాధారణంగా హెమటోచెజియా (hematochezia) స్థితి వలన ఎర్రటి తాజా (ఫ్రాంక్ బ్లడ్)రక్తం తో ఉంటాయి. రక్తస్రావ మూలాన్ని గుర్తించడానికి సున్నితత్వం, నిర్దిష్టత కలిగిన 'ట్యాగ్డ్ ఎర్ర రక్త కణాలు గుర్తించే (టాగ్) స్కాన్ (RBC న్యూక్లియర్ స్కాన్ - ఎర్ర రక్త కణాలను గుర్తించడానికి చిన్న మొత్తంలో రేడియోధార్మిక పదార్థాన్ని ఉపయోగిస్తారు) పరీక్ష జరుపుతారు. కణాలను గుర్తించటానికి ఇంకా అవి శరీరంలో ఎలా కదులుతున్నాయో (ట్రాక్) గమనించడానికి శరీరం స్కాన్ చేయబడుతుంది. ప్రత్యేకంగా ఇది నెమ్మదిగా రక్తస్రావం జరిగేటప్పుడు అంటే నిముషానికి 0.5 మి.లీ కంటే వేగం తక్కువగా ఉంటే (< 0.5 ml/min) ఉపయోగించబడుతుంది. వేగవంతమైన రక్తస్రావం అంటే నిముషానికి 0.5 మి.లీ కంటే వేగం ఎక్కువగా ఉంటే (>0.5 ml/min), మెసెంటెరిక్ యాంజియోగ్రామ్, ఎంబోలైజేషన్ ప్రమాణం. అయితే తరచుగా ఈ వ్యాధి నిర్ధారణకు కొలొనోస్కోపీని (Colonoscopy) ఉపయోగిస్తారు.
మెలెనా లేదా హెమటోచెజియా
దిగువ జీర్ణ వాహిక ( సిగ్మోయిడ్ పెద్దప్రేగు మరియు పురీషనాళం వంటివి) నుండి ఉద్భవించే రక్తస్రావం సాధారణంగా ప్రకాశవంతమైన ఎర్రటి రక్తం హెమటోచెజియా వలన ఉంటుంది. చిన్న ప్రేగు వంటి మరింత సన్నిహిత మూలం నుండి ఉద్భవించే రక్తం లేదా నెమ్మదిగా జరిగే ఎంజైమాటిక్ విచ్ఛిన్నం జరిగేంత రక్తస్రావం మాత్రము మెలెనాతో సంబంధం కలిగి ఉంటుంది. ఈ కారణంగా, మెలెనా తరచుగా కడుపు లేదా డ్యూడెనమ్‌ లోని రక్తంతో (ఎగువ జీర్ణశయాంతర రక్తస్రావం) సంబంధం కలిగి ఉంటుంది, ఉదాహరణకు పెప్టిక్ అల్సర్ ద్వారా. పేగు నాళం (ల్యూమన్) లోపల రక్తం విచ్ఛిన్నం కావడానికి సుమారు 14 గంటలు పడుతుందని ఒక అంచనా; అందువల్ల రవాణా సమయం 14 గంటల కంటే తక్కువగా ఉంటే రోగికి హెమటోచెజియా ఉంటుంది, 14 గంటల కంటే ఎక్కువ ఉంటే రోగికి మెలెనా అని కనపడుతుంది స్థూలంగా అర్ధం చేసుకోవాలంటే, రక్తస్రావ మూలం ట్రెయిట్జ్ స్నాయువు (ligament of Treitz) పైన ఉన్నట్లయితే మాత్రమే మెలెనా సంభవిస్తుంది, అయితే, కొన్ని సారులు మినహాయింపులు సంభవిస్తాయి.
చికిత్స
ఈ రక్తస్రావానికి మూలం, అంతర్లీన కారణాన్ని అనుసరించి చికిత్స ఉంటుంది. కడుపులో ఏర్పడే ఆమ్లం తగ్గించే 'ఈసొమెప్రజోల్', 'పాన్ ప్రోటోజోల్' వంటి ఔషధాలు ఇస్తారు. కడుపులో ఏర్పడే పుండ్ల వలన అయితే వాటిని ఎండోస్కోపిక్ చికిత్సతో మందుల కలిపి నియంత్రించవచ్చు, రక్తం గడ్డకట్టే సూది మందులను అవసరాన్ని బట్టి ఇస్తారు. ఉష్ణంతో ఒత్తిడి కలిగించే ప్రక్రియలు, ప్రోటాన్ పంప్ నిరోధకాల వినియోగం, ఇంకా అవసరాన్ని బట్టి శస్త్రచికిత్సలు నిర్వహిస్తారు. అత్యవసర పరిస్థితులలో రక్తం మార్పిడి కూడా చేస్తారు.
సహజ చికిత్సా పద్ధతులు
కొన్ని మూలికలను ఉపయోగించడం, జీవనశైలి మార్పులను అనుసరించడం ద్వారా మెలేనా లక్షణాల నుండి ఉపశమనం పొందవచ్చు, చికిత్స చేయవచ్చు లేదా తీవ్రత నిరోధించవచ్చు.
మూలాలు
<references group="" responsive="1"> వర్గం:జీర్ణకోశ వ్యాధులు వర్గం:జీర్ణ వ్యవస్థ
మిరన్ కోట్ కలన్
భౌగోళికం, జనాభా
మిరన్ కోట్ కలన్ (Miran Kot Kalan) (344) (part) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 865 ఇళ్లతో మొత్తం 4539 జనాభాతో 779 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 12 కి.మీ. దూరంలో ఉంది. గ్రామంలో మగవారి సంఖ్య 2421, ఆడవారి సంఖ్య 2118గా ఉంది. షెడ్యూల్డ్ కులాల సంఖ్య 1757 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37621.
విద్యా సౌకర్యాలు
* గ్రామంలో 1 ప్రభుత్వ బాలబడి ఉంది. గ్రామంలో 1 ప్రైవేటు బాలల బడి ఉంది. సమీపమాధ్యమిక పాఠశాల (మురద్ పురా) గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (మురద్ పురా) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపమేనేజ్మెంట్ సంస్థలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపవృత్తివిద్యా శిక్షణ పాఠశాలలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపఅనియత విద్యా కేంద్రాలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపదివ్యాంగుల ప్రత్యేక పాఠశాల (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది. సమీపఇతర విద్యా సౌకర్యాలు (అమృత్‌సర్) గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
గ్రామంలో 1 సామాజిక ఆరోగ్య కేంద్రంఉంది. గ్రామంలో 1 ప్రాథమిక ఆరోగ్య కేంద్రం ఉంది. గ్రామంలో 1 ప్రాథమిక ఆరోగ్య ఉప కేంద్రం ఉంది. గ్రామంలో 1 మాతా శిశు సంరక్షణా కేంద్రంఉంది.
గ్రామంలో 1 ఆసుపత్రిఉంది. * గ్రామంలో 1 పశు వైద్యశాల ఉంది.
ప్రైవేటు వైద్య సౌకర్యాలు
* గ్రామంలో 1 స్వచ్ఛంద సేవా ఆసుపత్రి ఉంది. గ్రామంలో 2 ఎంబిబిఎస్ డిగ్రీలు కలిగిన వైద్యులు ఉన్నాడు/ఉన్నారు
* గ్రామంలో 1 మందుల దుకాణం ఉంది. గ్రామంలో 1 ఇతర ప్రభుత్వేతర వైద్య సౌకర్యాలుఉంది.
పారిశుధ్యం
పూర్తి పారిశుధ్య పథకం కిందకు ఈ ప్రాంతం వస్తుంది.
సమాచార, రవాణా సౌకర్యాలు
పోస్టాఫీసుగ్రామంలో ఉంది.
పబ్లిక్ బస్సు సర్వీసుగ్రామంలో లేదు. సమీపపబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో లేదు. సమీపప్రైవేట్ బస్సు సర్వీసు గ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
సమీపఏటియంగ్రామానికి 5 కిలోమీటర్ల లోపే ఉంది. స్వయం సహాయక బృందంగ్రామంలో ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) గ్రామంలో లేదు. సమీపఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. . సినిమా / వీడియో హాల్ గ్రామంలో ఉంది.
..
విద్యుత్తు
12 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది.
12 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది.
భూమి వినియోగం
మిరన్ కోట్ కలన్ (Miran Kot Kalan) (344) (part) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
గాంగ్‌టక్
గాంగ్‌టక్, భారతదేశం లోని సిక్కిం రాష్ట్ర రాజధాని, సిక్కిం రాష్ట్రంలోని అతిపెద్ద పట్టణం. తూర్పు సిక్కిం జిల్లా ప్రధాన కార్యాలయం, ఒక నగరం, మునిసిపాలిటీ. ఇది తూర్పు హిమాలయ శ్రేణిలో 1,650 మీటర్ల (5,410 అడుగుల) ఎత్తులో ఉంది. ఈ పట్టణంలో 1,00,000 జనాభా ఉంది. ఇక్కడ భూటియా, లెప్చా, ఇండియన్ గూర్ఖాల వంటి వివిధ జాతుల వారు ఉన్నారు.
1840లో ఎన్చీ మొనాస్టరీని నిర్మించిన తరువాత ఈ నగరం, బౌద్ధ తీర్థయాత్రగా పేరొందింది. 1894లో సిక్కిం చోగ్యాల్, తూటోబ్ నాంగ్యాల్ రాజధానిని గాంగ్‌టక్ నగరానికి మార్చారు. 1947లో భారతదేశం బ్రిటన్ నుండి స్వాతంత్ర్యం పొందిన తరువాత, సిక్కిం స్వతంత్ర రాజ్యంగా ఉంది. 1975లో భారత యూనియన్‌తో కలిసిన తరువాత, గ్యాంగ్‌టక్‌ను భారతదేశ 22వ రాష్ట్ర రాజధానిగా చేశారు.
చరిత్ర
1840లో ఎన్చీ మొనాస్టరీని నిర్మించే వరకు ఇది ఒక చిన్న గ్రామంగా ఉండేది. 19వ శతాబ్దం మధ్యకాలంలో ఆంగ్లేయుల ఆక్రమణ తరువాత సిక్కింలో మిగిలిపోయిన ప్రాంతాలకు ఇది రాజధానిగా చేయబడింది. బ్రిటిష్ వారు టిబెటన్లను ఓడించిన తరువాత, 19వ శతాబ్దం చివరిలో టిబెట్, బ్రిటిష్ ఇండియా మధ్య వర్తక వ్యాపారాల్లో ఇది ఒక ప్రధాన కేంద్రంగా ఉండేది. ఆ సమయంలో చాలా రోడ్లు, టెలిగ్రాఫ్ సౌకర్యాలు నిర్మించబడ్డాయి.
1894లో బ్రిటీష్ పాలనలో సిక్కిం చక్రవర్తి తుటోబ్ నాంగ్యాల్, రాజధానిని తుమ్లాంగ్ నుండి గాంగ్‌టక్ కు మార్చి, నగర ప్రాముఖ్యతను పెంచాడు. కొత్త రాజధానిలో ఇతర రాజ భవనాలతోపాటు ఇతర రాష్ట్ర భవనాలు కూడా నిర్మించబడ్డాయి. 1947లో భారతదేశానికి స్వాతంత్ర్యం వచ్చిన తరువాత, సిక్కిం రాష్ట్ర రాజధానిగా మారింది.
1975లో అనేక సంవత్సరాల రాజకీయ అనిశ్చితి, పోరాటం తరువాత రాచరికం రద్దు చేయబడి, భారతదేశ ఇరవై రెండవ రాష్ట్రంగా సిక్కిం అవతరించింది. ప్రజాభిప్రాయ సేకరణ తరువాత గాంగ్‌టక్ ను రాజధానిగా చేశారు. గాంగ్‌టక్ నగరంలో కొండచరియలు విరిగిపడ్డాయి. ప్రాణనష్టం, ఆస్తినష్టం జరిగింది. 1997, జూన్ నెలలో అతిపెద్ద విపత్తు సంభవించి 38మంది మరణించగా, వందలాది భవనాలు ధ్వంసమయ్యాయి.
భౌగోళికం
గాంగ్‌టక్ నగరం 27.3325°N, 88.614°W అక్షాంశరేఖాంశాల మధ్య ఉంది. ఇది దిగువ హిమాలయాలలో 1,650 మీ. (5,410 అడుగులు) ఎత్తులో ఉంది. నగరానికి పశ్చిమ దిశలో ప్రపంచంలోని మూడవ ఎత్తైన శిఖరమైన కాంచన్‌జంగా పర్వతం (8,598 మీటర్లు లేదా 28,208 అడుగులు) కనిపిస్తుంది. ఈ నగరం చుట్టూ దట్టమైన అటవీ ప్రాంతాలు ఉన్నాయి. వీటిలో సమశీతోష్ణ, ఆకురాల్చే అడవులు, పోప్లర్, బిర్చ్, ఓక్, ఎల్మ్, తడి ఆల్పైన్ జోన్ సతత హరిత, శంఖాకార చెట్లు ఉన్నాయి. ఇక్కడ వెదురు చెట్లు కూడా అధికంగా ఉన్నాయి. నవంబరు, డిసెంబరులలో పొద్దు తిరుగుడు, బంతి పువ్వు, పాయిన్‌సెట్టియా, ఇతర పువ్వులు వికసిస్తాయి.
రోడ్డుమార్గం
ఈ నగరంలో టాక్సీలు ఎక్కువగా ఉన్నాయి. చాలామంది పట్టణ కేంద్రానికి కొన్ని కిలోమీటర్ల దూరంలోనే ఉన్నారు, వారిలో ఎక్కువమందికి సొంత వాహనాలైన ద్విచక్ర వాహనాలు, కార్లు కలిగి ఉన్నాయి. సిటీ బస్సులు కూడా ఉన్నాయి. ఈ నగరం 31ఎ జాతీయ రహదారి ద్వారా మిగిలిన నగరాలకు కలుపబడి ఉంది. ఈ నగరానికి 114 కి.మీ.ల (71 మైళ్ళ) దూరంలో బెంగాల్ రాష్ట్రం ఉంది.
వాయుమార్గం
గాంగ్‌టక్ నగరానికి సమీపంలో పాక్యాంగ్ విమానాశ్రయం (గ్రీన్ ఫీల్డ్ విమానాశ్రయం) ఉంది. 400 హెక్టార్లలో (990 ఎకరాలు) విస్తరించి ఉన్న ఈ విమానాశ్రయం గాంగ్‌టక్ నగరానికి దక్షిణాన 35 కి.మీ.ల (22 మైళ్ళ) దూరంలో ఉన్న పాక్యాంగ్ పట్టణంలో నిర్మించబడింది. 4500 అడుగుల ఎత్తులో వద్ద ఉన్న ఈ పాక్యాంగ్ విమానాశ్రయం భారతదేశంలోని ఐదు ఎత్తైన విమానాశ్రయాలలో ఒకటి. భారతదేశంలోని ఈశాన్య ప్రాంతంలో నిర్మించిన మొట్టమొదటి గ్రీన్ ఫీల్డ్ విమానాశ్రయం ఇది. భారతదేశంలో 100వ విమానాశ్రయం, సిక్కిం రాష్ట్రంలోని ఏకైక విమానాశ్రయం ఇది.
ఈ విమానాశ్రయాన్ని 2018, సెప్టెంబరు 24న భారత ప్రధాన మంత్రి నరేంద్ర మోడీ ప్రారంభించాడు. విమానాశ్రయం నుండి మొదటి వాణిజ్య విమాన కార్యకలాపాలు 2018, అక్టోబరు 4న పాక్యాంగ్, కోల్‌కతా నగరాల మధ్య ప్రారంభమయ్యాయి.
జనాభా
2011 భారత జనాభా లెక్కల ప్రకారం, గాంగ్‌టక్ నగరపాలక సంస్థలో 98,658 జనాభా ఉంది. ఈ జనాభాలో పురుషులు 53% మంది, స్త్రీలు 47% మంది ఉన్నారు. తూర్పు సిక్కిం జిల్లాలోని గాంగ్‌టక్ ఉపవిభాగం 2,81,293 జనాభాను కలిగి ఉంది. ఈ నగర సగటు అక్షరాస్యత రేటు 82.17% కాగా, జాతీయ సగటు 74% కంటే ఎక్కువగా ఉంది. ఇందులో పురుషుల అక్షరాస్యత 85.33% కాగా, స్త్రీ అక్షరాస్యత 78.68% గా ఉంది.
సంస్కృతి
ఇక్కడ దశైన్, తిహార్, క్రిస్మస్, హోలీ మొదలైన ప్రధాన మత ఉత్సవాలతో పాటు, ఇతర స్థానిక పండుగలు జరుగుతాయి. లెప్చాలు, భూటియాలు జనవరిలో కొత్త సంవత్సరాన్ని జరుపుకోగా, టిబెటన్లు జనవరి-ఫిబ్రవరిలో "డెవిల్ డాన్స్"తో కొత్త సంవత్సరాన్ని జరుపుకుంటారు. మాఘ సంక్రాంతి, రామనవమి నేపాల్ పండుగలలో ముఖ్యమైన పండుగలు.
వెలుపలి లంకెలు
వర్గం:సిక్కిం నగరాలు, పట్టణాలు వర్గం:సిక్కిం
దస్‌పల్లా హిల్స్
దస్‌పల్లా హిల్స్, ఆంధ్రప్రదేశ్ రాష్ట్రం విశాఖపట్నం నగర తీరప్రాంతంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలన పరిధిలోకి వచ్చే ఈ ప్రాంతం నగర కేంద్రంగా ఉన్న ద్వారకా నగర్ నుండి సుమారు 3 కి.మీ.ల దూరంలో ఉంది. ఇది విశాఖ నగరంలోని అత్యంత సంపన్న నివాస ప్రాంతాలలో ఒకటి.
భౌగోళికం
ఇది 17.71401°N, 83.31511°W ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
సమీప ప్రాంతాలు
ఇక్కడికి సమీపంలో నెహ్రూ నగర్, పాండురంగపురం, సిరిపురం, హెచ్‌పిసిఎల్ కాలనీ, ద్వారకా నగర్ మొదలైన ప్రాంతాలు ఉన్నాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో దస్‌పల్లా హిల్స్ మీదుగా విశాఖపట్నం విమానాశ్రయం, రామకృష్ణ బీచ్, పెందుర్తి, కొత్తవలస, సింహాచలం హిల్స్, కలెక్టర్ కార్యాలయం, మిండి, మాధవధార, ఎంఎన్ క్లబ్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, మర్రిపాలెం రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
ఖండోబా
ఖండోబా (IAST: Khaṇḍంbā), మార్తాండ భైరవ లేదా మల్హరి, హిందూ దైవం. అతను భారతదేశంలోని దక్కను పీఠభూమి పై శివుని అవతారంగా భావించబడిన దైవం. ముఖ్యంగా మహారాష్ట్ర, కర్నాటక రాష్ట్రాలలో ఎక్కువగా కొలుస్తుంటారు. మహారాష్ట్రలో అతను ముఖ్యమైన కులదైవం. అతను బ్రాహ్మణులు, క్షత్రియులు, వ్యవసాయదారులు, పశుపోషకులు వంటి కులాలకే కాకుండా అడవుల్లో, కొండ ప్రాంతాల్లోని గిరిజన, వేటాడే తెగలకు కూడా ఆరాధ్య దైవం. ఖండోబా పూజలు హిందూ, జైన మత పద్ధతులలో జరుగుతాయి. ఖండోబా పూజా విధానం కుల భేదం లేకుండా ముస్లింలతో సహా అందరూ అతనికి చేరువకావడానికి వీలుకల్పించింది. ఖండోబా ఆరాధన 2వ శతాబ్ది నుంచి పదో శతాబ్ది వరకు అభివృద్ధి చెందింది. ఈ దేవుని జానపద దైవంగా శివునిగా, భైరవునిగా, సూర్యునిగా, కార్తికేయునిగా కూడా భావిస్తారు. ఖండోబాను లింగరూపంలోనూ, ఎద్దుని కానీ, గుర్రాన్ని కానీ అధిష్టించిన యోధునిగానూ చిత్రీకరించడం ఉంది. మహారాష్ట్రలోని జిజూరి ఖండోబా ఆరాధనకు ముఖ్య కేంద్రంగా ఉంది. ఇతిహాసాలలో ఖండోబా గురించి మల్హరి మహాత్మ్య గ్రంథంలో, జానపద పాటలలో వివరించారు.
శబ్దవ్యుత్పత్తి, ఇతర పేర్లు
"ఖండోబా" అనే పేరు "ఖడ్గ" అనే పదం నుండి వ్యుత్పత్తి అయినది. ఖండోబా ఉపయోగించే ఆయుధం (ఖడ్గం) రాక్షసులను సంహరించడానికి, ఇక "బా" అనగా తండ్రి. "ఖండెరాయ" అనగా "ఖండోబా రాజు". "ఖండేరావు" అనీ అంటారు, ఇందులో పరలగ్నం "రావు" అనగా రాజు అని అర్థం.
సంస్కృత గ్రంథాలలో ఖండోబా అనగా మార్తాండ భైరవుడు లేక సూర్యుడు. సూర్యదేవుడు, మార్తాండుడు, శివుడు కలిసిన రూపం భైరవుడు.
ఖండోబా కొన్ని సార్లు తెలంగాణలో మల్లన్న గాను, ఆంధ్ర ప్రదేశ్లో మల్లిఖార్జున స్వామిగానూ, కర్ణాటకలో మైలార గానూ గుర్తించబడుతున్నాడు.
చిత్ర సమాహారం
ఖండోబా యొక్క ప్రముఖ తైలవర్ణ చిత్రంలో మాల్సా ఖండోబా ఎదురుగా తెల్లని గుర్రంపై కూర్చున్నది. మల్సా రాక్షసుని ఛాతీపై ఈటెతో పొడుస్తుంది. ఒక కుక్క రాక్షసుని తొడపై కరుస్తుంది. గుర్రం తలపై కొడుతుంది. మరియొక రాక్షసుడు గుర్రం యొక్క కళ్ళేన్ని పట్టుకుని గదతో ఖండోబాపై దాడి చేస్తాడు. ఖండోబా గుర్రంపై నుండి కిందికి దిగుతూ కత్తిలో ఆ రాక్షసునిపై దాడి చేస్తాడు. ఇతర చిత్ర రూపాలలో రాక్షసుల తలలపై కాళ్ళు గల గుర్రంపై కూర్చుంటాడు. లేదా రాక్షసుల తలలు ఖండోబా మోకాలి క్రింద ఉంటాయి.
విగ్రహాలలో ఖండోబా లేదా మల్హర నాలుగు చేతులను కలిగి ఉండి వాటితో డమరుకం, త్రిశూలం, భండార పాత్ర, ఖడ్గాన్ని కలిగి ఉంటాడు. ఖండోబా చిత్రాలలో తరచుగా మరాఠా సర్దార్ వస్త్రధారణ కలిగి ఉంటుంది. లేదా ముస్లిం పఠాన్ దుస్తులు కలిగి ఉంటుంది. తరచుగా ఖండోబా యోధినిగా ఒక గుర్రంపై గానీ లేదా తన భార్యలతో గానీ ఉన్నట్లు కనిపిస్తుంటాడు. కొన్ని చిత్రాలలో ఒకటి లేదా ఎక్కువ కుక్కలతో పాటు గుర్రంపై ఉన్న యోధునిగా కనిపిస్తాడు. ఖండోబాను శివలింగ రూపంలో కూడా కొలుస్తుంటారు. ఖండోబా దేవాలయాలలో తరచుగా రెండు రకాలు ఉన్నాయి. వాటిలో లింగం, మానవరూప గుర్రంపై ఉన్న రూపం.
ఇతిహాసాలు
సాధారణంగా ఇతిహాసాల ప్రకారం దేవుడు (ఖండోబా), రాక్షసులు (మల్ల, మణి) ల మధ్య యుద్ధంగా చెప్పబడింది. మల్హరి మహాత్య్మం అనే గ్రంథం దీనికి ప్రధాన వ్రాత వనరు. సంస్కృతంలో వ్రాయబడిన బ్రహ్మాండ పురాణంలో గల క్షేత్ర-ఖండ అనే అధ్యాయం నుండి ఖండోబా గురించి చెప్పబడింది. కానీ పురాణాల యొక్క ముఖ్య గ్రంథాలలో ఈ విషయాలు లేవు. ఆర్.సి ధేరే, సొంథెర్మెర్ సంస్కృత మహాత్మ్యం అనేది 1460-1510 AD కాలంలో దేశాస్థ బ్రాహ్మణులు వారి కులదైవంగా ఖండోబాగా భావించారని వెల్లడించారు. సిద్ధపల్ కేశశ్రీ (1585) చే మరాఠీలో రచించబడిన విషయాలలో కూడా ఈ విషయాలు చెప్పబడినాయి. తరూవాత గల యితర గ్రంథాలైన జయాద్రి మహాత్య్మం అంరియు మార్తాండ విజయ లలో కూడా వనరున్నాయి. వీటిని గంగాధరుడు 1821 లోరాసాడు. మౌఖికంగా అనేక కథలు చెప్పబడినాయి. ఎడమ|thumb|200x200px|ఖండోబా జేజురీ ఆలయం. ఇక్కడ మణిని ఆరాధిస్తారు. ఇతిహాసం ప్రకారం "మల్ల" అనే రాక్షసుడు, అతని తమ్ముడు "మణి" బ్రహ్మ దేవుని నుండి వరాలను పొందారు. భూమిపై గందరగోళం సృష్టిస్తూ ఋషులను యిబ్బందులకు గురిచేస్తుంటారు. ఇంద్రుడు, విష్ణువులు వారిని సంహరించడానికి తగు సమర్థ్యం వారివద్ద లేదని అంగీకరించిన తరువాత సప్తర్షులు శివుని వద్దకు వెళ్ళి రక్షణ కల్పించవలసినదిగా వేడుకున్నారు. అపుడు శివుడు "మార్తాండ బైరవ" అవతారాన్ని పొందాడు. ఈ మహాత్య్మాన్ని ఖండోబాగా పిలుస్తారు. శివుడు నందిపై కూర్చుని దేవతల సైన్యానికి నాయకత్వం వహిస్తాడు. మార్తాండ భైరవుడు బంగారంలా మెరిసే సూర్యునిగానూ, పసుపుతో కప్పబడినట్లుగా వర్ణింపబడ్డాడు. ఈ రూపాన్ని హరిద్రగా పిలుస్తారు. మూడు కన్నులతో నెలవంకనుతలపై ధరిస్తాడు. రాక్షసుల సైన్యం కుక్కలచే వధించబడి చివరకు మల్ల, మణి అనే రాక్షసులను ఖండోబా వధిస్తాడు. మరణిస్తున్నప్పుడు మణి పశ్చాతాపంతో తన తెల్లని గుర్రాన్ని ఖండోబాకు ఇచ్చి ఒక వరాన్ని కోరుతాడు. ఖందోబా యొక్క ప్రతీ విగ్రహం ఎదుట తాను ఉండే విధంగా, మానవ-దయ ఉత్తమమైనదిగానూ, మేక మాంసాన్ని అర్పించాలనే వరాన్ని కోరుతాడు. అతడు కోరిన వరాన్ని ఖండోబ అనుగ్రహిస్తాడు. ఆ విధంగా ఖండోబా అర్థనారీశ్వరునిగా మారాడు. మల్ల కూడా దేవుని ఒక వరాన్ని కోరుతాడు. ప్రపంచాన్ని నాశనం చేయాలని, మానవ మాంసాన్ని కోరుతాడు. రాక్షసుని అభ్యర్థనకు కోపగించిన ఖ్ండోబా అతని తలను ఖండిస్తాడు. ఆ తల దేవాలయం యొక్క మెట్లపై పడింది. ఈ పురాణం ప్రేం పురిలో రెండు లింగాలు ఎలా ఏర్పడ్డాయో కూడా వర్ణించింది..
భార్యలు
thumb|తన భార్యల్లో ముఖ్యమైన ఇద్దరు - మల్సా, బనైలతో ఖండోబా ఖండోబాకు ఇద్దరు భార్యలు వివిధ కులాలకు చెందినవారు. దేవునికి, కులాలకు మధ్య సాంస్కృతిక సంబంధమున్నది. అతనుకు గల ఇద్దరు భార్యలలో మాల్సా, బనై/బాను/బనుబాయి ముఖ్యమైనవారు. ఖండోబా భార్యలలో మాల్సా లింగాయత్ వైశ్య (బనియ, బణజిగ, బలిజ) కులానికి చెందినది, రెండవ భార్య బనై యాదవ కులానికి చెందినది. వీరిలో మల్సాను సాంప్రదాయక పద్ధతులలో వివాహం చేసుకున్నాడు. బనైని ప్రేమించి వివాహం చేసుకున్నాడు. మల్సా అసూయ గలది, మంచి వంటలు చేయగలది. బనైకు వంటలు రావు. తరచుగా వారిద్దరిమధ్య గొడవలు వస్తూండేవని కథలు ఉన్నాయి. మల్సా "సంస్కృతి"ని, బనై "ప్రకృతి"ని సూచిస్తుంటాయి. వారిద్దరి మధ్య ఖండోబా కొలువై ఉంటాడు.
ఖందోబా భార్యలలో మల్సా హిందూ దేవతలైన మోహిని, పార్వతి యొక్క ఉమ్మడి అవతారంగా చెబుతారు. ఆమె ధనికుడైన వ్యాపారి అయిన తీర్మార్‌సేఠ్ కు కుమార్తెగా జన్మించింది. దేవుని ఆదేశాల మేరకు ఖండోబా తీర్మర్ సేఠ్ కలలో కనిపించాడు. అతను కుమార్తెను ఖండోబా పుష్య పౌర్ణమి నాడు వివాహం చేసుకున్నాడు. ఆ కార్యక్రమంలో రెండు శివలింగాలు కనిపించాయి. ఈ కార్యక్రమాన్ని వార్షిక పండుగగా ప్రతీ పుష్య పౌర్ణమి నాడు జరుపుకుంటారు.
ఖండోబా భార్యలలో రెండవది బనై దేవరాజు ఇంద్రుని కుమార్తెగా చెబుతారు. క్రోధితుడైన ఇంద్రుడు ఈమెను భూమిపై వదిలివేసినపుడు యాదవులకు దొరుకుతుంది. ఆమె పెరిగి పెద్దదైన తరువాత ఆమెకు "జెరూరి" వద్ద వివాహమవుతుందని జ్యోతిషం చెబుతారు. అక్కడ ఆమె ఖండోబాతో ప్రేమలో పడుతుంది. అతను మొదటి భార్య మల్సాతో చదరంగం ఆడుతున్నపుడు అందులో ఓడిపోయినందున 12 సంవత్సరాలు దూరంగా ఉంటాడు. అతను గొర్రెల కాపరి యొక్క మారువేషంలో పాల్గొని బనాయి తండ్రికి సేవలను ప్రారంభించాడు. ఒకరోజు ఖండోబా మందలోని అన్ని గొర్రెలను, మేకలను చంపుతాడు. బనై తండ్రి తన కుమార్తెను వివాహం చేస్తే అన్నింటిని మరల బతికిస్తానని చెబుతాడు. అయిష్టంగా అతను వివాహానికి అంగీకరిస్తాడు. వివాహం జరిగిన తరువాత తన నిజ రూపాన్ని అతనుకు తెలియజెస్తాడు. ఇంటికి వచ్చిన తరువాత మొదటి భార్య మల్సా ఖండోబా రెండవ వివాహాన్ని వ్యతిరేకిస్తుంది. భార్యల తగవులను పరిష్కరించడానికి ఖండోబా కొండ యొక్క పై భాగాన్ని మల్సాకు, దిగువ భాగాన్ని "బనై"కి ఇస్తాడు. అందువలన కొండ పై భాగంలో ఖండోబాతో పాటు అతని పెద్ద భార్య మల్సాతో కూడిన విగ్రహాలు ఉంటాయి. కొండ దిగువ భాగంలో గల విగ్రహాలలో అతని రెండవ భార్యతోపాటు దర్శనమిస్తాడు.
ఇతర ప్రాంతాల్లో, ఇతర గుర్తింపులతో
మరో సిద్ధాంతం ప్రకారం కార్తికేయుడే (స్కాందుడు) ఖండోబా అంటారు. కార్తికేయునికి, ఖండోబాకి మధ్య గల వివిధ పోలికబట్టి ఈ సిద్ధాంతం ప్రతిపాదించారు. వీరిద్దరూ పర్వతాలతో, యుద్ధంతో సంబంధం కలిగి ఉన్నారు. వారి ఆయుధాలు ఒకలాంటివే, వారిద్దరికీ ఇద్దరు భార్యలున్నారు. కుక్కతో, గుర్రంతో కూడా వీరిద్దరికీ సంబంధం కలిగి ఉంది. ఈ ఇద్దరు దైవాలకు చంపా షష్టి, సుబ్రహ్మణ్య షష్టి అనే పండగల విషయంలో కూడా సామ్యం ఉంది. ఈ రెండు పండగలూ ఒకే రోజు వస్తాయి.
ఆరాధన
thumb|దేశాస్థ బ్రాహ్మణ కుటుంబంలో విగ్రహరూపంలో పూజలు అందుకుంటున్న ఖండోబా మహారాష్ట్రలో శివుని అసలు రూపంలో ఆరాధిస్తారు. మహారాష్ట్రలోని కొన్ని కులాలలో శివుని అవతారంగా ఖండోబాను ఆరాధిస్తారు. మహారాష్ట్రలో ముఖ్యమైన కులదైవంగా ఖండోబాను భావిస్తుంటారు. దక్కను పీఠభూమిలో ఆరాధిస్తున్న దేవతలలో ఎక్కువమంది కొలుస్తున్న ముఖ్యమైన దైవం ఖందోబా. హిందువులలో మరాఠీలు ఎక్కువగా ఖండోబాను కొలుస్తుంటారు. కొన్ని బ్రాహ్మణ కులాలు, బోయలు. అడవులలో వేటగాళ్ళు, వైశ్య జాతి వారైన బనియాలు లేదా బణజిగలు లేదా బలిజలు,, శూద్యులు ఖండోబాను యోధుడు, వ్యవసాయం, పశుపోషణకు సంబంధించిన దైవంగా భావిస్తారు. దక్కన్ లోని మరాఠాలు, బునాబీలు, దంగర్ యాదవులు, గ్రామ రక్షకులు, రమోషీ కాపలాదారులు వంటి గుర్తించబడని గిరిజనులకు ఖండోబా సంప్రదాయం ప్రధానంగా రైతు వర్గాలను కలిగి ఉంటుంది. పూర్వం అంటరానివారుగా భావించిన మహార్లు, మంగ్ లు, బోయవాళ్ళు, తోటమాలి, దర్జీ వృత్తివారు, కొంతమంది బ్రాహ్మణులు, కొంతమంది ముస్లింలు కూడా ఖండోబాను ఆరాధిస్తారు.
ఆరాధనలు, ప్రార్థనా పద్ధతులు
ఖండోబా ఒక కదాక్ (భీతి) దేవత అని నమ్ముతారు, అతను కుటుంబానికి విధులు ప్రకారం సరిగా ప్రవర్తించకపోయినా సమస్యలు వస్తాయని నమ్మకం. ఖండోబాను పసుపు, బెల్ పండు-ఆకులు, ఉల్లిపాయలు, ఇతర కూరగాయలతో పూజిస్తారు. ఈ దేవతకు పురాన్ పోలీ అనే మిఠాయి లేదా ఉల్లిపాయలు, వంకాయలతో తయారైన భరిత్ రొద్గా అనే వంటకాన్ని ప్రసాదంగా పెడతారు. ఖండోబా దేవాలయాలలో శాకాహార నైవేద్యాన్ని నివేదిస్తారు. ఐనప్పటికీ అనేకమంది భక్తులు అతనును మాంసాహార నివేదన, మేక మాంసాన్ని దేవాలయ బయట నివేదిస్తారు.
ఖండోబా మతారాథన వ్యవస్థలో నవాస్ (మంచి పంట, మగబిడ్డ, ఆర్థిక పురోభివృద్ధి మొదలైన వరాలు యిచ్చే దానికి బదులుగా దేవునికి సేవ చేయడానికి ఒక ప్రమాణం) అతి ముఖ్యమైనవి. ఈ మొక్కులు తీర్కుకొనుటకు కొంతమంది పిల్లలు లేదా భక్తులు వారి శరీరాకలు నొప్పినిచ్చే కొక్కేలను కట్టుకోవడం లేదా మంటలలోనడవడం వంటివి చేస్తారు. ఈవిధమైన నవాస్ లను "సకమ భక్తి" అంటారు. ఆశతో పూజించే ఇటువంటి ఆరాధన "తక్కువ గౌరవం"గా భావించబడుతుంది. కానీ అత్యంత విశ్వసనీయ భక్తులు తమ దైవంతో కలసి ఉండడాన్ని మాత్రమే అత్యాశగా భావిస్తారు. ఖండోబాను భూకేళ అని కూడా పిలుస్తారు. అటువంటి భక్తులలో మార్తాండ విజయ ఒకరు. ఎడమ|thumb|238x238px|ఖండోబాను కీర్తించే వ్యాఘ్యల్లో ఒకడు. ఖండోబా కోసం పూర్వం అంకితమైన బాలురను వఘ్య ( లేదా అక్షరాలా "పులులు"), బాలికలను మురళి అని పిలుస్తారు. కానీ ప్రస్తుతం ఖండోబాకు బాలికలను వివాహం చేసే వ్యవస్థ అక్రమమైనది. బ్యాగ్యాలు ఖండోబా గాయకులుగానూ, వారికివ్ వారు ఖండోబా యొక్క కుక్కలుగా భావించుకుంటారు. మురళీలు అతను యొక్క వేశ్యలుగా (దేవంగనలు లేదా దేవదాసీలు) గా వ్యవహరించబడతారు. ఈ వ్యాఘ్యాలు, బాలికలైన మురళీలు ఖండోబాను కీర్తిస్తూ పాటలు పాడుతూ నృత్యాలు చేస్తారు. వారు ఖండోబా కథలను జాగరణలలో - పూర్తి రాత్రి పాటలు పాడే పండగలలో పాటల ద్వారా తెలియజేస్తారు. మరొక సంప్రదాయం ఆచారంలో విరాస్ (నాయకులు) చేత కర్మ-ఆత్మహత్యలు చేసుకుంటారు. పురాణం ప్రకారం అంటరానివాడైన మాంగ్ (మాతంగ) జెరూరి వద్ద దేవాలయం యొక్క స్థాపన కొరకు ఖండోబా ఎల్లప్పుడు జెరూరీలో ఉండిపోవాలనే కోరికతో బలిదానం చేస్తాడు.
ముస్లిం పూజలు
ఖండోబాను ముస్లింలు కూడా ఆరాధిస్తారు. ఇది అతని ఆలయాల శైలిలో కూడా ప్రతిబింబిస్తుంది. అతన్ని మల్లు అనీ, ముస్లిం భక్తులలు అజ్మత్ ఖాన్ అనీ పిలుస్తుంటారు. అతన్ని ఈ సందర్భంలో ఒక ముస్లింగా చిత్రీకరిస్తారు. మొఘల్ ఆక్రమణదారుడైన రాజు ఔరంగజేబ్, ఖండోబా అధికారం ద్వారా జెజురి నుంచి పారిపోవాల్సి వచ్చింది. ఈ ప్రత్యేకమైన ముస్లిం లక్షణాలలో కొన్ని అతని గుర్రం వెనుక పాథన్ యొక్క మాదిరిగా కనిపించాయి, అతని భార్యలలో ఒకరు ముస్లిం,, అతని గుర్రపుపనివాడు జెజురిలో ఒక ముస్లిం. తన భక్తులు ప్రధానంగా ముస్లింలు అని మార్తండ విజయ తెలియజేసాడు. thumb|పుణెలో ఖండోబా కొత్త దేవాలయం. భక్తులు పసుపు పొడి (భండారా) చల్లుకుంటున్న దృశ్యం thumb|కర్ణాటకలో ఖండోబా దేవేరులతో కూడిన దేవాలయం
దేవాలయాలు
దక్కను ప్రాంతంలో సుమారు 600 దేవాలయాలు ఖండోబాకు అంకితమైనవి. అతని దేవాలయాలు ఉత్తరాన నాసిక్, మహారాష్ట్ర నుండి దక్షిణాన కర్ణాటకలోని థావన్‌గెరే వరకు ఉన్నాయి. పశ్చిమాన మహారాష్ట్రలోని కొంకణ్ నుండి తూర్పున పశ్చిమ ఆంధ్రప్రదేశ్ వరకు ఉన్నాయి.
ఖండోబాను పూజించే 11 నియమాల కేంద్రాలు లేదా జాగ్రుత్ క్షేత్రాలలో దైవాన్ని "జాగ్రుత్" అని పిలుస్తారు. వాటిలో ఆరు మహారాష్ట్రలోనూ మిగిలినవి కర్ణాటక లోనూ ఉన్నాయి. ఖండోబా యొక్క ఆలయాలు కోటలను పోలి ఉంటాయి, అతని రాజ్య రాజధాని జెజురి. ఖండోబా అలయాలలోని పూజారులు గురవాస్, బ్రాహ్మణులు కారు. ఖండోబా ముఖ్య దేవాలయాలు:
కంప్యూటర్ డేటా స్టోరేజ్
కంప్యూటర్ డేటా స్టోరేజ్ (కంప్యూటర్ డేటా నిల్వ) (Computer data storage) అనేది డిజిటల్ డేటాను నిలుపుకోవడానికి ఉపయోగించే కంప్యూటర్ భాగాలు మరియు రికార్డింగ్ మీడియాతో కూడిన సాంకేతికత. ఇది కంప్యూటర్ల యొక్క ప్రధాన విధి మరియు ప్రాథమిక భాగం. ఇది తరచుగా స్టోరేజ్ లేదా మెమొరీ అని పిలవబడుతుంది. ఇది డిజిటల్ డేటాను తిరిగి ఉపయోగించుకొనుటకు ఉపయోగించే రికార్డింగ్ మీడియా. కంప్యూటర్ సెంట్రల్ ప్రాసెసింగ్ యూనిట్ (CPU) గణనలు చేస్తూ కంప్యూటర్ డేటా స్టోరేజ్‌తో సమాచారాన్ని సర్దుబాటు చేస్తుంది. కంప్యూటర్ డేటా స్టోరేజ్ అనేది కంప్యూటర్ సిస్టమ్‌లో డిజిటల్ సమాచారాన్ని సంరక్షించడానికి మరియు తిరిగి పొందేందుకు ఉపయోగించే పద్ధతులు మరియు సాంకేతికతలను సూచిస్తుంది. డేటా నిల్వ యొక్క ఉద్దేశ్యం భవిష్యత్ ఉపయోగం కోసం డేటాను నిల్వ చేయడం మరియు అవసరమైనప్పుడు డేటాను యాక్సెస్ చేయడానికి ఒక యంత్రాంగాన్ని అందించడం.
కంప్యూటర్ డేటా నిల్వలో రెండు ప్రధాన రకాలు ఉన్నాయి: ప్రాథమిక నిల్వ మరియు ద్వితీయ నిల్వ.
ప్రాథమిక నిల్వ, మెయిన్ మెమరీ లేదా RAM (రాండమ్ యాక్సెస్ మెమరీ) అని కూడా పిలుస్తారు, ఇది కంప్యూటర్ యొక్క అంతర్గత మెమరీ, ఇది డేటాను ప్రాసెస్ చేస్తున్నప్పుడు తాత్కాలికంగా ఉంచుతుంది. కంప్యూటర్ ఆఫ్ చేయబడినప్పుడు, ప్రాథమిక నిల్వలో నిల్వ చేయబడిన డేటా పోతుంది.
సెకండరీ స్టోరేజ్, మరోవైపు, డేటాను శాశ్వతంగా నిల్వ చేయడానికి ఉపయోగించబడుతుంది మరియు కంప్యూటర్ ఆఫ్ చేయబడినప్పుడు కూడా అందుబాటులో ఉంటుంది. సెకండరీ స్టోరేజ్‌కి ఉదాహరణలు హార్డ్ డిస్క్ డ్రైవ్‌లు (HDD), సాలిడ్-స్టేట్ డ్రైవ్‌లు (SSD), ఆప్టికల్ డిస్క్‌లు (CD, DVD, బ్లూ-రే) మరియు మాగ్నెటిక్ టేప్‌లు.
ఈ సాంప్రదాయ నిల్వ పరికరాలతో పాటు, వినియోగదారులు తమ డేటాను రిమోట్ సర్వర్‌లలో నిల్వ చేయడానికి మరియు ఇంటర్నెట్ కనెక్షన్‌తో ఎక్కడి నుండైనా యాక్సెస్ చేయడానికి అనుమతించే క్లౌడ్ స్టోరేజ్ సేవలు కూడా ఉన్నాయి.
డేటా యొక్క విశ్వసనీయత మరియు భద్రతను నిర్ధారించడానికి మరియు భవిష్యత్ ఉపయోగం కోసం సులభంగా అందుబాటులో ఉండేలా చేయడానికి మంచి డేటా నిల్వ వ్యవస్థను కలిగి ఉండటం ముఖ్యం.
ప్రాథమిక నిల్వ
ప్రాథమిక నిల్వ (ప్రధాన మెమరీ, అంతర్గత మెమరీ లేదా ప్రైమ్ మెమరీ అని కూడా పిలుస్తారు), తరచుగా మెమరీగా సూచించబడుతుంది, ఇది CPUకి నేరుగా అందుబాటులో ఉంటుంది. CPU అక్కడ నిల్వ చేయబడిన సూచనలను నిరంతరం చదువుతుంది మరియు అవసరమైన విధంగా వాటిని అమలు చేస్తుంది. క్రియాశీలంగా నిర్వహించబడే ఏదైనా డేటా కూడా ఏకరీతి పద్ధతిలో నిల్వ చేయబడుతుంది.
చారిత్రాత్మకంగా, ప్రారంభ కంప్యూటర్‌లు డిలే లైన్‌లు, విలియమ్స్ ట్యూబ్‌లు లేదా తిరిగే మాగ్నెటిక్ డ్రమ్‌లను ప్రాథమిక నిల్వగా ఉపయోగించాయి. 1954 నాటికి, ఆ నమ్మదగని పద్ధతులు ఎక్కువగా మాగ్నెటిక్-కోర్ మెమరీ ద్వారా భర్తీ చేయబడ్డాయి. 1970ల వరకు కోర్ మెమరీ ప్రబలంగా ఉంది, ఇంటిగ్రేటెడ్ సర్క్యూట్ టెక్నాలజీలో అభివృద్ధి సెమీకండక్టర్ మెమరీ ఆర్థికంగా పోటీగా మారడానికి అనుమతించింది.
ఇది ఆధునిక రాండమ్-యాక్సెస్ మెమరీ (RAM)కి దారితీసింది. ఇది చిన్న-పరిమాణం, తేలికైనది, కానీ అదే సమయంలో చాలా ఖరీదైనది. ప్రాథమిక నిల్వ కోసం ఉపయోగించే నిర్దిష్ట రకాల RAM అస్థిరతను కలిగి ఉంటుంది, అంటే అవి శక్తితో లేనప్పుడు సమాచారాన్ని కోల్పోతాయి. ఓపెన్ ప్రోగ్రామ్‌లను నిల్వ చేయడంతో పాటు, ఇది చదవడం మరియు వ్రాయడం పనితీరును మెరుగుపరచడానికి డిస్క్ కాష్ మరియు రైట్ బఫర్‌గా పనిచేస్తుంది. ఆపరేటింగ్ సిస్టమ్‌లు సాఫ్ట్‌వేర్‌ను అమలు చేయడం ద్వారా అవసరం లేనంత వరకు కాషింగ్ కోసం RAM సామర్థ్యాన్ని తీసుకుంటాయి. తాత్కాలిక హై-స్పీడ్ డేటా నిల్వ కోసం స్పేర్ మెమరీని RAM డ్రైవ్‌గా ఉపయోగించవచ్చు.
మూలాలు
వర్గం:కంప్యూటర్
ఛిద్దన్
భౌగోళికం, జనాభా
ఛిద్దన్ (Chhiddan) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 381 ఇళ్లతో మొత్తం 2290 జనాభాతో 558 హెక్టార్లలో విస్తరించి ఉంది. సమీప పట్టణమైన Raja sansi అన్నది 10 కి.మీ. దూరంలో ఉంది. గ్రామంలో మగవారి సంఖ్య 1192, ఆడవారి సంఖ్య 1098గా ఉంది. షెడ్యూల్డ్ కులాల సంఖ్య 1012 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37373.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాల (Bopari khurd)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Harse chinna)గ్రామానికి 5 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
.﻿గ్రామంలో 1 పశు వైద్యశాలఉంది.
ప్రైవేటు వైద్య సౌకర్యాలు
గ్రామంలో 5 డిగ్రీలు లేని వైద్యుడుఉన్నాయి
సమాచార, రవాణా సౌకర్యాలు
.
గ్రామం జాతీయ రహదారితో అనుసంధానమై ఉంది. గ్రామం ప్రధాన జిల్లా రోడ్డుతో అనుసంధానం కాలేదు. సమీప ప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) లేదు. సమీప ఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
గ్రామంలో విద్యుత్ సౌకర్యం ఉంది. . . 1 1. 1. 11 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది. 13 గంటల పాటు (రోజుకు) అందరు వినియోగదారులకూ చలికాలం(అక్టోబర్-మార్చి)లో విద్యుత్ సరఫరా ఉంది.
భూమి వినియోగం
ఛిద్దన్ (Chhiddan) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
ఛిద్దన్ (Chhiddan) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
ఎడవ బషీర్
ఎడవ బషీర్ (1943 డిసెంబరు 2 - 2022 మే 28) మలయాళ సినిమా నేపథ్య గాయకుడు. అతను 'గాన మేళా'తో ఎంతో ప్రాముఖ్యత సంపాందించుకున్నాడు. అకార్డియన్ వంటి ఆధునిక వాయిద్యాలు మొదట గాయక బృందానికి పరిచయం చేసాడు. ఏసుదాస్, రఫీ పాటలతో అభిమానులను ఉర్రూతలూగించేవాడు. కేరళలో సంకీర్తనల రూపురేఖలు మార్చిన ఘనత ఆయనది.
జీవిత విశేషాలు
అతను కొల్లాం జిల్లాకు ఆనుకుని ఉన్న తిరువనంతపురం జిల్లాలోని ఎడవ గ్రామంలో జన్మించాడు. ఎనిమిదో తరగతి వరకు అక్కడే చదివాడు. ఆ తరువాత కుటుంబం కొల్లంకు వెళ్లి, క్రీస్తురాజ్ పాఠశాలలో పదవ తరగతి వరకు చదివాడు. సంగీత విద్వాంసుడు కోడంపల్లి గోపాల్ పిళ్లై వద్ద శాస్త్రీయ సంగీతంలో మొదట పాఠాలు నేర్చుకున్నాడు. రత్నాకరన్ భాగవతార్, వేచూర్ హరిహర సుబ్రమణ్యంల వద్ద శాస్త్రీయ సంగీతాన్ని అభ్యసించాడు. కొల్లాంలోని మ్యూజిక్ మ్యూజియంలో అతను బస చేసేవాడు. స్వాతి తిరునాళ్‌ మ్యూజిక్‌ అకాడమీ నుంచి అకాడమిక్‌ డిగ్రీ 'గానభూషణం' పట్టా పుచ్చుకున్నాడు. 1972లో కొల్లంలో 'సంగీతాలయ' గాన మేళాన్ని ప్రారంభించాడు. ఎడవ బషీర్ తన పాఠశాల రోజుల నుంచి పాటలు పాడుతూ సంగీతంలో అనేక అవార్డులు, బహుమతులు అందుకున్నాడు. ఆయన దేశవిదేశాలలో ఎన్నో పాటల ప్రదర్శనిచ్చారు. రఘువంశం అనే సినిమాకు మొదటిసారిగా నేపథ్య గాయకుడిగా పరిచయమయ్యాడు. ఆల్‌ కేరళ మ్యూజిషియన్స్‌ అండ్‌ టెక్నిషియన్స్‌ వెల్ఫేర్‌ అసోషియేషన్‌కు రాష్ట్ర అధ్యక్షుడిగా బాధ్యతలు నిర్వహించాడు.
మూలాలు
వర్గం:మలయాళ సినిమా నేపథ్యగాయకులు వర్గం:2022 మరణాలు వర్గం:1943 జననాలు వర్గం:కేరళ వ్యక్తులు వర్గం:గుండెపోటు మరణాలు
ద్వాదశి నాగేశ్వరశాస్త్రి
ద్వాదశి నాగేశ్వరశాస్త్రి తెలుగు పండితుడు, అధ్యాపకుడు, రచయిత. ద్వానాశాస్త్రి గా ఆయన పేరుపొందాడు. ఇతడు కృష్ణాజిల్లా లింగాలలో 1948 జూన్ 15 వ తేదీన  జన్మించాడు తల్లి లక్ష్మీప్రసన్న. తండ్రి కృష్ణశాస్త్రి.
ఏలూరు సర్. సి.ఆర్. రెడ్డి కాలేజిలో బి.ఎస్.సి, ఆంధ్ర విశ్వవిద్యాలయంలో ఎం.ఏ (తెలుగు) చదివాడు. నాగార్జున విశ్వవిద్యాలయంలో ఎం.ఫిల్, తెలుగు విశ్వవిద్యాలయంలో పి.హెచ్.డి., ఉస్మానియా విశ్వవిద్యాలయంలో పోస్టు గ్రాడ్యుయేట్ డిప్లొమా చేశాడు. ఇతని గురువులలో ప్రముఖులు తూమాటి దోణప్ప, చేకూరి రామారావు, బండ్లమూడి సత్యనారాయణ, కొత్తపల్లి వీరభద్రరావు. విశ్వవిద్యాలయంలో మారేపల్లి రామచంద్ర శాస్త్రి (శ్రీ శ్రీ కి, ఆరుద్రకు ఛందస్సు నేర్పిన గురువు) కవిత్వం మీద ఎం. ఫిల్. సిద్ధాంత వ్యాసాన్ని సమర్పించాడు. సాహిత్యసంస్థలపై చేసిన పరిశోధనకి గుర్తింపుగా తెలుగు విశ్వవిద్యాలయం ఆయనను స్వర్ణ పతకముతో పాటు పి.హెచ్.డి.తో సత్కరించింది. అటు పిమ్మట ఈయన ఉస్మానియా విశ్వవిద్యాలయంలో భాషా శాస్త్రంలో పోస్టు గ్రాడ్యుయేట్ డిప్లొమా చేశాడు.
1972 నుండి  2004  వరకు అమలాపురంలోని శ్రీ కోనసీమ భానోజీ కామర్సు (ఎస్.కె. బి. ఆర్.) కళాశాలలో తెలుగు శాఖలో రీడరుగా పనిచేసిన ఈయన ఐ.ఎ. ఎస్., గ్రూప్ 1, గ్రూప్ 2 , జూనియర్ లెక్చరర్లు, తెలుగు పండిట్ మొదలయిన ఉద్యోగాల పరీక్షలకు హాజరయ్యే విద్యార్ధులకి శిక్షణ ఇచ్చాడు.
2019 ఫిబ్రవరి 26 న హైదరాబాదులో శ్వాసకోశవ్యాధితో ద్వానాశాస్త్రి మరణించాడు.
రచనలు
1970లో రచనా వ్యాసంగంలోకి అడుగుపెట్టిన ద్వానాశాస్త్రి విమర్శనా సాహిత్యానికి పెద్దపీట వేస్తూ అనేక వ్యాసాలు, పుస్తకాలు రాశాడు. వివిధ పత్రికలు, పుస్తకాల్లో వేలాది వ్యాసాలూ రాశాడు. ఎంత ఎదిగినా ఒదిగి ఉండే వ్యక్తిత్వం ద్వానా సొంతం. కవి, పరిశోధకుడు, రచయిత, విమర్శకుడిగా ఎన్నో రచనలు చేసినప్పటికీ దర్పాన్ని ప్రదర్శించని నిగర్వి. గడిచిన 46 ఏండ్లుగా వేలాది వ్యాసాలు,కథలు, పుస్తకాలు ఆయన ప్రచురించాడు.
ఛాయా చిత్రాలు, అరుదైన పుస్తకాలు, అలనాటి విశేష కవితలు, వెలుగులోకి తీసుకువచ్చాడు. ద్వానా రాసిన తెలుగు సాహిత్య చరిత్ర పది ముద్రణలు పొందింది. సమాధిలో స్వగతాలు అనే వచన కవిత, వాజ్ఞ్మయ లహరి, సాహిత్య సాహిత్యం, వ్యాస ద్వాదశి అనే వ్యాస సంపుటిలు, అక్షర చిత్రాలు (అరుదైన ఛాయాచిత్రాలు), ద్వానా కవితలు, సాహిత్య నానీలు, బుష్ కాకి వంటి కవితా సంపుటాలు, ద్రావిడ సాహిత్య సేతువు, ఆంధ్ర సాహిత్యం, తెలుగు సాహిత్య చరిత్ర, మన తెలుగు తెలుసుకుందాం మొదలయినవి ఆయన రచనల్లో ముఖ్యమయినవి.
జనమంచి శేషాద్రి శర్మ, ఒడ్డిరాజు సోదరులు, వేటూరి ప్రభాకర శాస్త్రి, రాయప్రోలు సుబ్బారావు, పింగళి కాటూరు కవులు, దీపాల పిచ్చయ్య శాస్త్రి,  గుఱ్ఱం జాషువా, అడివి బాపిరాజు, మొక్కపాటి నరసింహశాస్త్రి, అబ్బూరి రామకృష్ణారావు,సురవరం ప్రతాపరెడ్డి, గడియారం వేంకటశేషశాస్త్రి, భమిడిపాటి కామేశ్వర రావు, పింగళి లక్ష్మీకాంతం, దేవులపల్లి కృష్ణశాస్త్రి,గురుజాడ రాఘవశర్మ, గరికపాటి మల్లావధాని, నాయని, నోరి, వేదుల, తుమ్మల, ఆండ్ర శేషగిరిరావు, కందుకూరి రామభద్రరావు, పువ్వాడ శేషగిరిరావు, బులుసు వేంకటరమణయ్య, కొత్త సత్యనారాయణ చౌదరి, సుద్దాల హనుమంతు, ఖండవల్లి లక్ష్మీరంజనం, నార్ల, కొనకళ్ళ వెంకటరత్నం, సుంకర సత్యనారాయణ, కొడవటిగంటి కుటుంబరావు, గోపీచంద్, ఇంద్రగంటి హనుమచ్ఛాస్త్రి, రావూరు వెంకటసత్యనారాయణ రావు, దివాకర్ల వెంకటావధాని, జంధ్యాల పాపయ్య శాస్త్రి, వనమామలై, కొవ్వలి, తిరుమల రామచంద్ర, పుట్టపర్తి నారాయణాచార్యులు, చాసో, పాలగుమ్మి పద్మరాజు, దేవులపల్లి రామానుజరావు, మా గోఖలే, బోయి భీమన్న, మధునాపంతుల, తిలక్, రావి శాస్త్రి, అనిసెట్టి, కుందుర్తి, దాశరథి కృష్ణమాచార్య, తూమాటి దోణప్ప, బలివాడ కాంతారావు, ఉషశ్రీ, పురాణం సుబ్రహ్మణ్య శర్మ, శశాంక, మధురాంతకం రాజారాం, నాగభైరవ కోటేశ్వరరావు, కేతవరపు రామకోటిశాస్త్రి మొదలైన అరవై రెండు మంది సాహితీ ప్రముఖుల జీవితానుభవాలు, వారి వారి కుటుంబ విశేషాలు, వారు జీవించి ఉన్నప్పటి సామాజిక, సారస్వత పరిస్థితులను నాలుగువందల పుటలలో మా నాన్నగారు అనే పుస్తకంలో పొందుపరచాడు.
అరుదైన ఛాయాచిత్రాలు సాహిత్య సంస్థలు అనే పీహెచ్‌డీ సిద్ధాంత వ్యాసం, నానీలలో సినారె, సినారె కవిత్వంలో ఉక్తులు, సూక్తులు ఇలా వందకు పైగా పుస్తకాలు ఆయన కలం నుంచి పురుడుపోసుకున్నాయి. ఆయన 800 పేజీల తెలుగు సాహిత్య చరిత్రతో సహా యాభైకి పైగా గ్రంథాలు, వెలకొద్దీ వ్యాసాలూ, రెండువేల సమీక్షలు రచించారు.
ద్వానా శాస్త్రి తన రచనల్లో తెలంగాణ సాహిత్యానికి పెద్దపీట వేశారు. అసలైన తెలుగు పదాలు తెలంగాణ మాండలికంలోనే కనిపిస్తాయని, మిగిలిన తెలుగు ప్రాంతంలో సంస్కృత పదాలు కనిపిస్తాయని ద్వానా అంటారు. తెలంగాణ రాష్ట్రం ఏర్పడిన తొలినాళ్లలో తెలంగాణ సాహితీ మిత్రులను ఈ లోకానికి పరిచయం చేస్తూ తెలంగాణ సాహిత్య రత్నాల వీణ పేరుతో ద్వానాశాస్త్రి ప్రత్యేక సంచిక తీసుకువచ్చా రు. పాల్కురికి సోమన నుంచి నందిని సిధారెడ్డి వరకు సుమారు 110 మంది కవులు, రచయితలు, వారి రచనలను పరిచయం చేస్తూ ఈ పుస్తకాన్ని తీసుకురావడం విశేషం. దీన్ని ప్రముఖ విద్యావేత్త చుక్కా రామయ్యకు అంకితమిచ్చారు. నవ కవితాజలధి దాశరథి పేరుతో దాశరథి వ్యక్తిత్వం, రచనలు, ఉద్యమ నేపథ్యం తదితర అంశాలతో 2011లోనే ఆయన పుస్తకాన్ని తీసుకువచ్చారు.
ద్వాదశి నాగేశ్వర శాస్త్రి సాహిత్యంలో పలు ప్రయోగాలు చేసి అంతర్జాతీయ రికార్డులు సొంతం చేసుకున్నారు. ఏకధాటిగా 12 గంటల పాటు తెలుగు భాషా సాహిత్యాలపై ప్రసంగించి ప్రపంచ రికార్డు నెలకొల్పారు. ద్వానా శాస్త్రి 2014లో శతక సాహిత్యంలో వ్యక్తిత్వ వికాసం అనే అంశం మీద 188 నిమిషాల పాటు ప్రసంగం జీనియస్ బుక్ రికార్డ్స్ లోను, 2015లో పలకరిస్తే ప్రసంగం పేరుతో 6 గంటల నిర్విరామ ప్రసంగంతో వండర్ బుక్ ఆఫ్ రికార్డ్స్‌లోనూ చోటు దక్కించుకున్నారు.
డార్జిలింగ్ లోక్‌సభ నియోజకవర్గం
డార్జిలింగ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో ఒకటి. ఈ నియోజకవర్గం నియోజకవర్గం పశ్చిమ బెంగాల్‌లోని డార్జిలింగ్‌ జిల్లాలో ఉంది. ఈ నియోజకవర్గం పరిధిలో ఏడు అసెంబ్లీ నియోజకవర్గాలు ఉండగా, ఐదు అసెంబ్లీ స్థానాలు డార్జిలింగ్ జిల్లాలో, ఒక అసెంబ్లీ స్థానం కాలింపాంగ్ జిల్లాలో, ఒక అసెంబ్లీ స్థానం ఉత్తర దినాజ్పూర్ జిల్లాలో ఉంది.
మూలాలు
వర్గం:పశ్చిమ బెంగాల్ లోక్‌సభ నియోజకవర్గాలు
ఎడపల్లి మండలం
ఎడపల్లి మండలం, తెలంగాణ రాష్ట్రం, నిజామాబాద్ జిల్లాకు చెందిన మండలం.
ఇది సమీప పట్టణమైన బోధన్ నుండి 8 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం బోధన్ రెవెన్యూ డివిజను లో భాగం. పునర్వ్యవస్థీకరణకు ముందు ఇది నిజామాబాదు డివిజనులో ఉండేది.ఈ మండలంలో  12  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. మండల కేంద్రం ఎడవల్లి.
గణాంకాలు
thumb|2016 పునర్వ్యవస్థీకరణకు ముందు అవిభక్త నిజామాబాదు జిల్లా పటంలో మండల స్థానం 2011 జనాభా లెక్కల ప్రకారం జనాభా - మొత్తం 40,028 - పురుషులు 19,494 - స్త్రీలు 20,534;అక్షరాస్యత - మొత్తం 55.43% - పురుషులు 67.75% - స్త్రీలు43.78%
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 94 చ.కి.మీ. కాగా, జనాభా 40,028. జనాభాలో పురుషులు 19,494 కాగా, స్త్రీల సంఖ్య 20,534. మండలంలో 9,403 గృహాలున్నాయి.
రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
రియాలిటీ చెక్
రియాలిటీ చెక్ పుస్తకం ప్రముఖ రచయిత, పాత్రికేయుడు పూడూరి రాజిరెడ్డి రాసిన వ్యాసాల సంకలనం. ప్రధానంగా హైదరాబాద్ నగరంలోని వివిధ ప్రాంతాల్లో రచయిత పర్యటించి అక్కడి అనుభవాన్ని, ఆ ప్రాంతం వ్యక్తిత్వాన్ని ఈ వ్యాసాల్లో రచించారు. కొన్ని వ్యాసాలకు భూమికగా హైదరాబాద్ నగరం కాక ఇతర ప్రాంతాలను కూడా స్వీకరించారు. రాజిరెడ్డి ఈ వ్యాసాల్లో భాగంగా ఎర్రగడ్డ మాససిక వైద్యశాల, పంజాగుట్ట శ్మశానం, శవాలగది వంటి సాధారణంగా వెళ్ళని ప్రాంతాలకు,
రచనా నేపథ్యం
రియాలిటీ చెక్ వ్యాసాలను సాక్షి పత్రికలో ఉద్యోగస్తుడైన పాత్రికేయుడు, రచయిత పూడూరి రాజిరెడ్డి రియాలిటీ చెక్ అనే కాలమ్ సాక్షి ఆదివారం సంచిక ఫన్‌డేలో ధారావాహికగా ప్రచురితమైంది. రియాలిటీ చెక్ వ్యాసాలను డిసెంబర్ 4, 2011న ప్రారంభించి మార్చి 17, 2013 వరకూ కొనసాగించారు. రియాలిటీ చెక్ 2013 డిసెంబరులో తొలి ప్రచురణ పొందింది. మొత్తం 59 వారాలు కొనసాగిన ఈ ధారావాహికలో 59 వ్యాసాలు ఉండగా పుస్తకంగా ప్రచురితమైనప్పుడు కొన్ని మార్పులు జరిగాయి. రియాలిటీ చెక్‌లో భాగంగా అచ్చైన ఊహల్లో మనుషులు ఈ పుస్తకంలో కాక రచయిత వేరే పుస్తకమైన పలక-పెన్సిల్లో ప్రచురించారు. ఆ ధారావాహిక కోసం రాయకున్నా నీది మరణం-నాది జీవన్మరణం, తెలంగాణా వంటల పండుగ వ్యాసాలను కలిపి మొత్తంగా 60 వ్యాసాలుగా చేసి పుస్తకం వేశారు. పుస్తకాన్ని తెనాలి ప్రచురణలు సంస్థ ప్రచురించింది.
ఇతివృత్తాలు
రియాలిటీ చెక్ వ్యాసాలు అధిక భాగం హైదరాబాద్ నగరంలోనూ, కొద్దిగా రాష్ట్రంలోని ఇతర ప్రాంతాల్లోని ప్రదేశాలను, పలువురు వ్యక్తులను రాజిరెడ్డి సందర్శించి ఆ అనుభవాన్ని అక్షరబద్ధం చేసినవి. ఈ వ్యాసాల్లో భాగంగా '''పూడూరి రాజిరెడ్డి వివిధ ప్రాంతాలలో తాను గమనించిన వాస్తవికతను వ్యాసాలుగా అందించారు. ఆయన సందర్శించి, అక్షరరూపం కల్పించిన ప్రాంతాలు ఇవి:'''
మొదలైనవి ఉన్నాయి.
'''ఆయన వ్యక్తులకు ప్రత్యేకించిన వ్యాసాలు కూడా రాశారు. ఆ వ్యాసాలకై కలిసిన వారు:''' తదితరులు ఉన్నారు
మూలాలు
వర్గం:2013 పుస్తకాలు వర్గం:తెలుగు పుస్తకాలు
రాజేశ్ బిందాల్
రాజేశ్‌ బిందాల్‌ భారతదేశానికి చెందిన న్యాయమూర్తి. ఆయన అలహాబాద్ హైకోర్టు ప్రధాన న్యాయమూర్తిగా పని చేసి, 2023 ఫిబ్రవరి 14న సుప్రీంకోర్టు న్యాయమూర్తిగా భాద్యతలు చేపట్టాడు.
మూలాలు
వర్గం:1961 జననాలు
అవని ​​చతుర్వేది
అవని చతుర్వేది (జననం: 27 అక్టోబర్ 1993) ఒక ఫ్లైట్ లెఫ్టినెంట్. ఈమెది మధ్యప్రదేశ్‌లోని సత్నా జిల్లా. ఈమె మోహనా సింగ్, భావనా ​​కాంత్ ‌లతో పాటు మొదటి ఫైటర్ పైలట్‌గా ప్రకటించబడింది. అవని జూన్ 2016లో ఇండియన్ ఎయిర్ ఫోర్స్ ఫైటర్ స్క్వాడ్రన్‌లో చేరింది. దేశానికి సేవ చేసేందుకు గాను 18 జూన్ 2016న అప్పటి రక్షణ మంత్రి మనోహర్ పారికర్ చేత అధికారికంగా నియమించబడింది.
వ్యక్తిగత జీవితం
అవని మధ్యప్రదేశ్‌లోని సత్నా జిల్లాలో జన్మించినది. ఈమె తండ్రి దినకర్ చతుర్వేది మధ్యప్రదేశ్ ప్రభుత్వ జలవనరుల శాఖలో సూపరింటెండింగ్ ఇంజనీర్, తల్లి గృహిణి. అవని తన పాఠశాల విద్యను మధ్యప్రదేశ్‌లోని షాడోల్ జిల్లాలోని డియోలండ్ అనే చిన్న పట్టణంలో పూర్తి చేసింది. 2014లో రాజస్థాన్‌లోని బనస్థలి యూనివర్శిటీ నుండి బీటెక్ ని పూర్తి చేసి అదే కళాశాల ఫ్లయింగ్ క్లబ్‌లో చేరింది. ఇండియన్ ఆర్మీలో ఆఫీసర్‌గా ఉన్న అవని అన్నయ్య ఆమెను ఇండియన్ ఎయిర్ ఫోర్స్‌లో చేరేలా ప్రేరేపించాడు. ఈమె బనస్థలి విశ్వవిద్యాలయంలోని ఫ్లయింగ్ క్లబ్‌లో రోజు కొన్ని గంటలపాటు విమానాన్ని నడిపేది. ఈమె వివాహం నవంబర్ 2019లో ఫ్లైట్ లెఫ్టినెంట్ వినీత్ చికారాతో జరిగింది.
కెరీర్
అవని చతుర్వేది హైదరాబాద్ ఎయిర్ ఫోర్స్ అకాడమీలో శిక్షణకు ఎంపికైంది, ఈమె ఒక సంవత్సరం శిక్షణ పూర్తి చేసిన తర్వాత, జూన్ 2016లో ఫైటర్ స్క్వాడ్రన్‌ లో చేరింది. 2018లో, చతుర్వేది మిగ్ -21 లో ఒంటరిగా ప్రయాణించిన మొదటి భారతీయ మహిళా పైలట్‌గా నిలిచింది. ఈమె రాజస్థాన్‌లోని సూరత్‌గఢ్‌లోని ఇండియన్ ఎయిర్‌ఫోర్స్ నం. 23 స్క్వాడ్రన్ పాంథర్స్‌లో చేరి ఫ్లైట్ లెఫ్టినెంట్ గా విధులు నిర్వర్తిసుంది.
మూలాలు
వర్గం:1993 జననాలు వర్గం:నారీశక్తి పురస్కార గ్రహీతలు వర్గం:మధ్యప్రదేశ్ వ్యక్తులు
బిపిన్ రావత్
బిపిన్ రావత్ |ఉత్తరాఖండ్‌లోని పౌరీ జిల్లాలో 16 మార్చి, 1958న జన్మించారు. సిమ్లాలోని సెయింట్ ఎడ్వర్డ్ పాఠశాలలో, లోని నేషనల్ డిఫెన్స్ అకాడమీలో చదువుకున్నారు. 1978 డిసెంబర్‌లో డెహ్రాడూన్‌లోని ఇండియన్ ఆర్మీ ట్రైనింగ్ సెంటర్‌లోని పదకొండవ గూర్ఖా రైఫిల్స్ విభాగంలో ఐదవ రెజిమెంట్‌లో చేరారు. డెహ్రాడూన్‌లోని ఇండియన్ ఆర్మీ ట్రైనింగ్ సెంటర్‌లో ఇండియన్ ఆర్మీ డైరెక్టరేట్ చీఫ్ ఆఫ్ స్టాఫ్‌తో సహా శిక్షణ బాధ్యతలు నిర్వర్తించారు. 2016 డిసెంబర్‌లో కమాండర్ ఇన్ చీఫ్‌గా నియమితులయ్యారు.